Foto: Rudinapress

TIŠNJANINU starom 36 godina, koji je u subotu kasno navečer pijan automobilom naletio na dvije žene tijekom fešte na trgu u Tisnom, određen je istražni zatvor, potvrdili su šibenskom Općinskom državnom odvjetništvu, javlja Šibenik.in.



Istražni zatvor 36-godišnjaku nije određen zbog opasnosti od bijega niti radi mogućeg utjecaja na svjedoke, nego zbog opasnosti da će opet na slobodi sjesti za volan i ponoviti kazneno djelo.



Pritvor za vozača tražilo je šibensko Općinsko državno odvjetništvo.



Podsjetimo, pijani 36-godišnjak koji uopće nema vozačku dozvolu u subotu je navečer naletio na dvije žene koje su na zidiću uz cestu slušale obližnji koncert.



"Noćas 11 minuta iza pomoći u Ulica Velika Rudina u Tisnom, 36-godišnjak je prije stjecanja prava na upravljanje motornim vozilima i pod utjecajem alkohola zbog neprilagođene brzine udario u betonski zid, a potom u 40-godišnjakinju koja je bila naslonjena na zid i zatim 47-godišnjakinju koja je sjedila na zidu. Obije su zbrinute u Općoj bolnici Šibenik", rekli su tada iz šibenske policije.



Jedna žena je u naletu pijanog vozača teško stradala te joj je amputirana noga.

